Príloha č. 2

Podklad pre spracovanie hlavných ukazovateľov monitoringu svetového kultúrneho dedičstva podľa požiadaviek Centra svetového dedičstva UNESCO
lokality: Banská Štiavnica a okolie, Bardejov, Spišský hrad a okolie, Vlkolínec

Pamiatkový úrad sa podľa vyjadrenia zo správy o plnení uznesenia vlády č. 411/2003, zameral v súvislosti s prípravou periodickej správy iba na  ukazovatele súvisiace so zabezpečením  ochrany pamiatkového fondu v zmysle zákona č. 49/2002 o ochrane pamiatkového fondu. Sledovanie stavu SKD predovšetkým vo vzťahu k autenticite a integrite je zabezpečovaný  prostredníctvom krajských pamiatkových úradov v príslušnom kraji. Na pasportizačých kartách nehnuteľných kultúrnych pamiatok a pamiatkových objektov sú sledované základné identifikačné údaje, výpisy z registrov Ústredného zoznamu pamiatkového fondu, stav ich údržby vzhľadom na autenticitu, stavebno-technický stav, zmeny počas obnovy a jej hodnotenie. Sledované sú tiež podmienky ich ochrany s ohľadom na zachovanie ich autenticity a integrity národných kultúrnych pamiatok, ich pamiatkové hodnoty. Pasportizačné karty vypĺňajú po obhliadke v teréne pracovníci krajských pamiatkových úradov. Priebežné sledovanie   je sumarizované každý druhý kalendárny rok. Periodická správa pre Výbor svetového dedičstva bude čerpať z týchto pravidelných výstupov, pričom je potrebné ju doplniť o iné významné skutočnosti, ktoré ovplyvňujú stav chránených lokalít a určujú smery ich ďalšieho vývoja a ochrany.
Pripravovaný monitoring je potrebné doplniť o ďalšie ukazovatele, pričom komisia by mala rozhodnúť o kompetencii spracovania týchto údajov. Zároveň je potrebné dohodnúť konečné spracovanie monitorovacej správy.
Návrh prerozdelenia úloh v rámci monitorovacieho procesu: 
Základné identifikačné a lokalitné údaje, vrátane vlastníckych vzťahov ( + návrh riešiteľa :
-	základné identifikačné údaje sledovaného územia zapísaného na Zozname svetového dedičstva – výpis z Ústredného zoznamu pamiatkového fondu (ÚZPF) -  PÚ SR
-	základné identifikačné údaje, vrátane vlastníckych vzťahov národnej kultúrnej pamiatky (NKP) – výpis z príslušného registra ÚZPF  - PÚ SR
-	základné identifikačné údaje nehnuteľnosti v sledovanom pamiatkovom území – PÚ SR
-	základné identifikačné údaje k ochrannému pásmu SKD – PÚ SR
Sledovanie životného prostredia SKD ( + návrh riešiteľa)
-	zmeny prírodných podmienok – obec, VÚC
-	stav vôd a ovzdušia – obec, VÚC
-	spôsob využívania pôdy, lesov a vôd – obec, VÚC
-	stavebné zásahy a úpravy, stavebná činnosť v území a jej dopad na zmeny prírodných podmienok – obec, VÚC,  
-	kompozičné zásahy do obrazu krajiny, - príslušné KPÚ + stavebný úrad
-	dotácie štátu na zlepšenie stavu životného prostredia v zhode s hodnotami SKD – MŽP SR

Stavebno-technický stav nehnuteľností a stav údržby vzhľadom na autenticitu ( + návrh riešiteľa)
-	stavebno-technický stav a údržba sledovaného územia s ohľadom na zachovanie autenticity a integrity SD – zmeny priestoru, dané urbanistickými zámermi, - KPÚ národné kultúrne pamiatky (NKP) + stavebný úrad ostatné objekty
-	hodnotenie stavebno-technického stavu kultúrnych pamiatok:  - KPÚ
stav údržby vzhľadom na autenticitu – KPÚ (NKP)
stav údržby vzhľadom na stavebno-technický stav KPÚ (NKP)
-	ukončená stavebná obnova – sledovanie a vyhodnocovanie obnovy vo vzťahu k zachovaniu autenticity – KPÚ (NKP)
-	stavebno- technický stav nehnuteľností v pamiatkovom území, ktoré nie sú vyhlásené za NKP – stavebný úrad
-	zmeny v detailoch priestoru mesta, tzv. mestský mobiliár –  mesto, stavebný úrad + KPÚ
-	zabezpečenie usmerňovania stavebného rozvoja, stavebných úprav a zmien v sledovanom území:
objekty likvidované odstránené, resp. navrhované na odstránenie – stavebný úrad, mesto
		objekty novopostavené – stavebný úrad, mesto
		infraštruktúra - mesto
		doprava, vrátane statickej - mesto
		poruchy statického zabezpečenia zapríčinené dopravou, návštevníkmi,...- mesto
		zeleň - mesto
		drobná architektúra – mesto, stavebný úrad
		reklama - mesto, stavebný úrad
		osvetlenie - mesto
Zabezpečenie proti živelným pohromám (+ návrh riešiteľa)
-	požiarna bezpečnosť - mesto
-	povodne – mesto 
-	blesky - mesto
-	sneh - mesto
-	poddolovanie – mesto, + MH SR
-	zosuvy pôdy - mesto
-	zemetrasenie - mesto
-	vietor - mesto
Spôsob využívania a prezentácie (+ návrh riešiteľa)
-	užívanie a prezentácia zodpovedajúce typu chráneného územia a jeho časti - mesto
-	užívanie a prezentácia zodpovedajúce typu stavby - mesto
-	usmerňovanie využívania a prezentácie - mesto
-	sledovanie zmeny využitia - mesto
-	objekty nevyužité, nevhodne využité – mesto, v prípade NKP príslušný KPÚ
-	dotácie štátu na podporu vhodného charakteru užívania – MK SR
Štatistické údaje – sociologické vplyvy alebo dôsledky(+ návrh riešiteľa)
-	počet obyvateľov, ich zloženie, priemerný vek /v sledovanom území - mesto/
-	počet návštevníkov /turisti domáci, zahraniční/ - mesto, v prípade návštevnosti múzeí a galérií: MŽP SR (Banské múzeum v B. Štiavnici), v prípade  Spišského hradu SNM, ďalšie múzeá VÚC alebo mestá - podľa vlastníctva 
-	počet a druh akcií /kultúrnych, funkčných – náučných, vzdelávacích, spoločenských, športových,..../ - mesto
-	ubytovacie, stravovacie kapacity – koľko a kde,.../ - mesto
-	objekty využiteľné v cestovnom ruchu - mesto
-	výskumné projekty viažuce sa k SKD /diplomovky, dizertačné práce/ - archív a dokumentácia PÚ SR
-	príjmy z rôznych činností, výnosy, náklady,.. - mesto
-	bytový fond – trvale obývané byty, neobývané, rekreačné chalupy, novostavby,...- mesto
-	zamestnanosť obyvateľstva, pracovné príležitosti - mesto
-	služby a občianska vybavenosť pre obyvateľstvo - mesto
-	vzdelanostná úroveň obyvateľstva - mesto
-	kriminalita a zaistenie bezpečnosti - mesto
-	doprava, prístupnosť, vzdialenosť od väčších centier – mesto, + MDPT SR
Vzťah a záujem obyvateľstva o SKD (+ návrh riešiteľa)
-	postoje, rozhodovanie a činnosti obyvateľstva – mesto – stavebný úrad
-	postoje, rozhodovanie a činnosti orgánov štátnej správy a samosprávy, odborných organizácií a i. k niektorým veciam alebo činnostiam v SKD - mesto
-	pôsobnosť záujmových organizácií (NGO) - mesto
-	občianske iniciatívy na zlepšenie stavu SKD, na jeho propagáciu - mesto
-	spolupráca štátnych organizácií a NGO – PÚ SR – príslušné KPÚ
Propagácia a informačný systém SKD (+ návrh riešiteľa)
-	označenie lokalít SKD – mesto 
-	miestny informačný systém vrátane dopravných značiek - MV SR + MK SR + mesto
-	kultúrno-spoločenské aktivity /výstavy, sezónne a nárazové akcie a programy, propagačný materiál, múzeá, galérie,.../ - mesto
-	možnosť prehliadky pre návštevníkov, prezentácia, sprístupnené objekty, - mesto
-	publikovanie materiálov o SKD, - MH SR, PÚ SR
-	vzdelávacie programy a akcie – mesto + PÚ SR
-	vedecko-výskumná činnosť súvisiaca s SKD – PÚ SR, príslušné KPÚ
Hospodárske aktivity na území SKD (+ návrh riešiteľa)
-	cestovný ruch – jeho sledovanie a usmerňovanie z hľadiska dopadu na svetové dedičstvo (SD) – mesto, v B. Štiavnici MŽP SR – projekt Geopark
-	ekonomika – hospodárske aktivity zabezpečujúce život v lokalite a ich vplyv na SD - mesto
-	doprava statická i dynamická – miestna a medzimestská, jej druhy, množstvo, intenzita, dopravná priepustnosť územia, parkovanie, všetky vplyvy a opatrenia k jej regulácii a ďalšie opatrenia zmierňujúce jej prípadné negatívne dôsledky – mesto, MDPT SR, KPÚ
-	priemyselná a poľnohospodárska činnosť na sledovanom území a v okolí a jej dopad na SD – mesto, KPÚ
-	systém dotácií a  sociálnych výpomocí pre obyvateľov – mesto, MK SR – príspevky vlastníkom NKP na obnovu
-	oživenie remesiel, chovateľstva, pestovateľstva a tradícií - mesto
-	určenie priorít hospodárskych aktivít s ohľadom na špecifiká SD - mesto
-	oblasť verejného poriadku - mesto
-	finančné zdroje a podporná politika miestnej samosprávy - mesto

Existujúca územnoplánovacia dokumentácia
- mesto
Budúce zámery v sledovaných ukazovateľoch
-	PÚ SR, mesto
Stav právneho zabezpečenia ochrany hodnôt kultúrneho dedičstva
- MK SR